Avades Vana Testamenti.
1. ja 2. Kuningate raamat, 2. osa. David Pawson
Eelmisel korral andsin ma ülevaate mõlemaist Kuningate raamatuist,
mis Heebrea Vanas Testamendis on üks raamat -
Iisraeli kuningriigid. Ma tahan selle loo uuesti läbi võtta,
vaadates detailsemalt mõningaid kuningaid ja mõningaid kriise.
Esimene kuningas, kellest tahan natuke rohkem rääkida, on Saalomon.
Temaga algab Kuningate raamat ja tema valitsus tundub ühest
küljest nii hea ja teisest küljest nii halb.
Saalomon oli hea inimene. Ta alustas hästi. Tema valitsemise
alguses ütles Jumal talle:"Ma annan sulle kõike, mida sa minult palud."
See on tõeline iseloomu test. Kui Jumal ütleb, et ta annab
sulle seda, mida sa iganes palud - rikkus, kuulsus, vägi -
mida sa iganes palud, seda ma annan.
Saalomon ütles: "Palun tarkust!"
Ta ütles:"Kuna ma olen kuningana kogenematu, ja kui minust saab
hea kuningas, pean ma olema tark. Ma vajan tarkust, mida mul ei ole."
Jumal ütles: "Kuna sa palusid tarkust, annam ma sulle ka kõike
seda, mida sa ei palunud. Ma annan sulle rikkust, kuulsust,
võimu, kuid üle kõige annan ma sulle tarkust."
Kui ta ärkas, puutus ta kokku olukorraga, kus ta tõepoolest
vajas tarkust. 2 prostituuti vaidlesid ühe lapse pärast.
Neil oli mõlemal olnud laps, kuid öösel oli üks surnud.
Mõlemad ütlesid, et see laps, kes suri, oli teise naise oma ja elus
laps on tema oma. Kas kujutate ette raskemat olukorda lahendamiseks?
Kuid Saalomon oli tarkust küsinud ja seda ta ka sai.
Jumal ütles:"Lase neil see laps pooleks lõigata ja anna
kummalegi pool." Kohe, kui Saalomon seda öelnud oli, ütles tegelik ema:
"Las laps jääb temale." See, kes ei olnud ema, ütles:"Jah, lõikame ta
pooleks!", sest tema oli tapnud teise lapse.
Nii lihtsalt see lahenes. Tarkuse- sõna on kättesaadav kõigile,
kes on Vaimuga ristitud. Üks noorpaar tuli Islingtonis
Londoni koosolekul minu juurde ja ütles:
"Mr. Pawson, kui te meid aidata ei suuda,
siis me lahutame." Mul oli 5 minutit aega ja küsisin siis:
"Kui kaua olete olnud abielus?" -3 kuud. Ma küsisin:"Kuidas saate
lahutada pärast 3 kuud? Kuidas te kohtusite?"
Siis see selgus: naine oli vanglamisjonär ja nad saatsid
ta mehe kongi. See on mõistagi probleemi tekitamine.
Ta kohtas seda vintsket selli ja juhatas ta Issanda juurde.
Mees sai päästetud. Naine õpetas talle Piiblit ja juhendas teda ning
mõne aasta möödudes sai ta välja, öeldes:"Mul ei ole
peret ega kodu, kuhu minna." Naine oli 30-le lähenev üksik
tütarlaps, kes elas üksinda oma korteris.
Ka temal ei olnud peret. Mees ütles:"Ma olen sinusse armunud."
Naine ütles: "Ka sina meeldid mulle."
Nad astusid vanglaväravast otse abiellu.
Kolisid korterisse ja siis leidsid, et nad ei sobi üldse omavahel.
See, et mõlemad on kristlased, ei ole piisav.
Mees ei kasutanud kunagi nuga ja kahvlit.
Ta sõi sõrmedega. Õhtul magama heites viskas ta lihtsalt oma
riided maha ja hommikul korjas üles.
Naine oli üles kasvanud lillede ja pitskardinatega.
Nad olid kõiges täiesti sobimatud. Pärast 3 kuud naine ütles:
"Me oleme teinud oma elu suurima vea. Kas te saate meid aidata?"
5 minutit ma palusin Issandalt tarkuse sõna.
Siis ta andis selle. Ma ütlesin: "Kuulake hoolega!
Te peate esimesel nädalal tegema mehe viisil.
Naine peab oma riided põrandale vedelema jätma ja sööb sõrmedega.
Järgmisel nädalal tuleb teha naise kombel. Mees peab oma
riided ära koristama ja noa ja kahvliga sööma."
Ma ütlesin, et nad peavad nii üle nädala tegema.
Naine ütles:"See on nii veider, et see vist on Issandalt."
Nad küsisid:"Kas on veel midagi?" Ma vastasin:"Ei ole."
Nad läksid ära. 6 kuud hiljem sain ma toreda kirja:
"Kallis David, me poleks arvanud, et abielu võib nii imeline olla."
See on tõeliselt õnnelik. Kahjuks nad ei öelnud, kas
nad ikka veel selliselt toimisid. Nüüd oli mul vastus.
Ma võin kirjutada raamatu "Üle nädala".
Ma võin teile öelda: Ma ei ole seda sõna kellelegi teisele öelnud,
sest Jumal andis tarkusesõna nende jaoks.
Jakoobus ütleb:"Kui sul on tarkusest puudu, siis küsi seda."
Ära kahtle selle saamises. Ka Saalomon sai seda ja
lahendas probleemi. Tark mees.
Ta tahtis oma tarkust ka teistega jagada, seega ta
kogus 3000 vanasõna ja kirjutas 1005 laulu vastavalt Kuningate
raamatule, kuid Jumal avaldas vaid kuus neist.
Mul on selle kohta teooria. Tal oli 700 naist ja 300 liignaist.
Jumal keeldus avaldamast 999 tema lauludest.
Ma arvan, et ta kirjutas igale naisele ühe.
See ainus, kelle sina oled endale saanud, ongi see Saalomoni
laulus olev. Seega, vaene vana Saalomon.
Kas te nimetaksite teda targaks, kui tal oli 700 ämma?
Tegelikult Saalomon oli, nagu paljud meist - tal oli palju
tarkust kõikide teiste jaoks, kuid enesele seda ei jätkunud.
Selles oli tragöödia. Ta kirjutas 3 raamatut.
Õpetussõnad, Ülemlaulu, kui ta oli noor mees. Ta oli nii armunud,
et ta unustas Jumalat mainida. Siis tal oli juba 60 naist ja tal
edenes karjäär hästi, kuid ta kohtas seda õiget.
Siis ta kirjutas õpetussõnad, kui ta oli keskealine -
"Poeg, ole naistega ettevaatlik." Ma kuulsin ühte teismelist tüdrukut
oma emalt küsimas:"Mida sina minu vanuses tegid, et sa minu pärast
nii palju muretsed?" Siis ta kirjutas Koguja raamatu.
"Meenuta oma loojat oma nooruspäevil!"
Enne kui jalad tudisevad ja hambad on hõredad ja
silmanägemine on tuhm. Te võite näha kogu Saalomoni elu.
Rahu ja õitsengu ajal tuli filosoofia.
Siis tal oli aega muusika vastu huvi tunda.
Põllumajanduse ja arhitektuuri vastu.
Ta tundis paljude asjade vastu huvi, kuid miski ei rahuldnud teda.
Koguja raamat on üks kurvemaid raamatuid Piiblis.
Kui ta oli vanaks saanud ja avastas, et see kõik oli olnud
tühisus. Kõik oli olnud mõttetu.
See on Saalomon. Ta tegi nii palju häid asju ja ta ehitas
Isandale templi oma isa Taaveti plaanide kohaselt ja materjalidest.
See oli võrratu tempel. Siin on Saalomoni palee
ja see on tempel. Templi ehitamiseks kulus 7 aastat.
12 aastat kulus tema palee ehitamiseks.
Üks kõige võluvamaid asju Kuningate raamatus templi
ehitamise kohta oli see, et kuigi see ehitati tahutud kividest,
ei olnud kunagi kuulda haamrite ja peitlite heli.
Palju aastaid ei saanud inimesed sellest aru.
Kuidas saab kõiki neid kive lõigata nii, et ei kuule
kunagi haamri ega peitli heli?
Siis leidis keegi augu mägedes, Mooria tipus, Kolgata lähedal
oli kaljus auk. Nad läksid sisse ja leidsid tohutusuure koopa.
Te võite sinna siseneda, kui möödute Damaskuse väravast
ja otsite väikest ust kaljuseinas. Koobas seal on tohutusuur
ja põrand on kaetud miljonite väikeste kivikildudega.
Siin lõigati kive. See kulgeb jarde templi all.
See kivi on nii pehme, et sa võid seda pliiatsinoaga või
küünega lõigata. Kui te võtate tüki välja õhu kätte, siis see
oksüdeerub ja muutub üsna tugevaks.
Siin on tükk sellest. See on täiesti kõva kivim,
kuid see on lõigatud pliiatsinoaga.
See on nii pehme, et te saate seda lihtsalt niimoodi lõigata.
Siis ta oksüdeerub ja muutub kõvaks ja valgeks.
See on ilus puhas valge kivim.
Teisisõnu kogu kivi saadi alt sellest suurest
koopast neid tükke parajaks lõigates ja üles saates.
Kui te lähete nutumüüri juurde, nagu seda nimetati.
Nüüd nimetatakse seda läänemüüriks.
Kui te küsite nüüd nutumüüri kohta, saadavad nad teid
maksuametisse. Kui te vaatate läänemüüri, siis seal on
13 meetrit pikad kiviplokid 1,5 x 1,5 meetrit, mis kaaluvad
100 tonni. Nad lõikasid selle pehme kivi ja tõid kärudega üles
ja panid paika. Nii ehitas Saalomon templit.
See on paeluv lugu. Kurb asi selle juures oli Saalomoni nõrkus.
Te teate, mis see oli. Tal oli liiga palju naisi.
Ta abiellus vaarao tütrega.
Kuna ta oli egiptlanna, ei suutnud ta elada pühas linnas.
Saalomon ehitas talle tegelikult palee templi põhjapoolsele küljele
linnamüürist väljapoole. See avastati eelmisel aastal.
Kui te vaatasite hiljuti olnud telesaadet, siis te nägite, et
leiti egiptuse arhitektuuriga palee, mille sammaste ümber
olid lootose lehed - ainus Egiptuse artefakt kogu Iisraelis, mis on
avastatud. See on kohe Damaskuse väravast põhjas
kloostri all. Nad avastasid palee, mille Saalomon oli vaarao
tütrele ehitanud. See on huvitav, kui palju asju kinnitavad Piiblit.
Kui inimesed kaevavad põrmus. Nii on Saalomonilt pärit see
suurepärane tempel. On öeldud, et see oli 480 aastat pärast
Egiptusest väljarännet, kui ta selle templi avas.
Kui sa tahad lugeda kõige inspireerivamat palvet,
on see palve, mida Saalomon palvetas templi pühitsemisel.
See avati seitsmendal kuul lehtmajade püha ajal ja
Jumala kirkus laskus alla, nagu see oli laskunud Kogudusetelgile.
See on tore lugu. Tema paljud naised tõid paganajumalaid
paleesse Jumala nimelises linnas.
Kõigel sellel oli äärmiselt suur mõju kõigile inimestele.
Veelgi enam, selle ehitamiseks oli ta kasutanud praktiliselt
sunniviisiliselt tööjõudu ja suurt maksustamist.
See tegi põhja veel tõrksamaks, kui nad pidid makse maksma
lõuna jaoks. Te võite seda lugu lugedes näha, et Saalomon
oli tegelikult katastroofile alust panemas.
Jumal ütles talle: "Et sa Mulle selle templi ehitasid,
kaotab sinu poeg oma valitsuse ajal kuningriigi."
Kas pole huvitav!
Tegelikult täpselt see ka juhtus.
Need rahutused tema poja valitsuse
ajal viisid kuningriigi lõhenemisele.
Ma tahan rääkida natuke ülejäänud kuningaist.
Kuna ta oli kasutanud erinevaid allikaid - ühte põhja kohta,
teist lõuna kohta, on iga kuninga kohta käiv info natuke erinev.
Kui ta kirjutab Iisraeli kuningaist, alustab ta nende
võimule tuleku ajaga, pealinna nimega, kus nad
valitsesid, valitsuse pikkusega. Siis tuli kohtumõistmine,
et ta oli Jumala silmis kurja teinud.
Siis me same tema isa nime. Siis ta nimetab allika,
kus ta oma andmed on saanud. Siis lõpetab surmaga ja nimetab
poega, kes valitsuse üle võttis, kui mitte keegi teine ei
võtnud trooni üle. Igal juhul on põhja kuningaid sellisel viisil
kirjeldatud. Neid on võrreldud esimese põhja kuningaga -
Jerobeamiga, kes ei olnud väga hea kuningas.
Tavaliselt öeldakse:"Ta tegi seda, mis oli kuri Isanda silmis, nagu
Jerobeam tegi." Lõunas kasutatakse erinevaid allikaid.
Seal on kerge varieerumine: võimule saamise aeg,
siis vanus, millal nad valitsema hakkasid. Mõned neist
olid lapskuningad. Võimuloleku kestus on sama.
Siis antakse ema nimi, mitte isa nimi. Ma ei tea, miks?
Tänapäeval on sisse viidud huvitav muutus - sa oled juut, kui sinu ema
oli juut. Piibli aegadel olid sa juut, kui su isa oli juut.
Siis on kohtuotsus - kas nad olid head või kurjad.
Põhjas oli iga kuningas kuri. Lõunas olid mõned head ja
mõned olid kurjad. Siis on mainitud allikad, siis tuleb surm ja
mainitakse ka lõunakuninga matmise koht, erinevalt põhjast.
Mainitakse hauda ja seejärel poega või järeltulijat.
Nende kuningate headust võrreldakse Taavetiga.
Nende kuningate kurjust võrreldakse Jerobeamiga.
Need head siin olid head, sest nad olid erinevad.
See lihtsalt aitab teil mõista. Vaatame heade ja halbade
kuningate arvu. Mõned neist olid väga head. Mõned neist olid
head. Mõned olid halvad ja mõned olid väga halvad.
Kui nad olid halvad, siis nad olid kohe väga halvad.
Oli ka üks kuninganna. Issand oli teinud Taavetiga
lepingu, et tema staatus hoitakse alles - troonile saab alati poeg,
mitte tütar. Iisrael ei ole kunagi plaaninud endale kuningannat.
Kuid me näeme, et üks siiski oli.
Ma olen värviliselt esitanud, et te näete väga kiiresti, mis juhtus.
Vaatame põhja. Te näete kohe, et enamus neist olid väga halvad ja
mõned olid lihtsalt halvad. Ükski neist ei olnud hea ja
kohe kindlasti mitte väga hea. Intrigeeriv selle asja juures oli,
see, et kuigi põhjal oli 20 kuningat ja
lõunal oli 20 kuningat, valitses
lõuna 140 aastat kauem, sest head kuningad valitsevad pikemat aega.
Vaadake kuningate arvu ja vaadake, kui kiiresti halvad kuningad asendati.
Mõned neist pidasid ainult mõne kuu vastu.
Siis nad tapeti. See on tõesti üks kurb lugu.
Üks kõige hullemaid oli mees nimega Jehu.
Ka Ahab oli üsna halb. Ta abiellus võõramaise
printsessiga, foiniiklasega. Tema foiniikia nimi oli nurmenukk.
See oli üsna õnnetu, sest heebrea keeles on see praht.
Tema nimi oli Iisebel. Ta abiellus printsess Nurmenukuga,
kes heebrea keeles oli tuntud kui printsess Rämps.
See on Iisebel ja ta oli kohutav.
Te peate temast teadma, sest isegi ühes seitsmest kirjast
Aasia seitsmele kogudusele Ilmutuse raamatus oli
nimetatud Iisebeli ja Iisebeli vaim jäi alles.
Iisebel keeras Ahabi oma sõrme ümber.
Ahab nägi ilusat väikest viinamarjaaeda ja selle omanik
oli Naabot. Ahab ütles ühel päeval oma naisele:
"See väike viinamarjaaed võiks olla meie mõisas."
Iisebel vastas: "Miks siis mitte?"
Ahab ütles: "See kuulub ju Naabotile."
Ta ütles: "See on varsti meie oma."
Iisebel laskis viinamäe omaniku tappa. Nii sai Ahab selle väikese aia.
Selline oli Iisebel.
Sellel päeval saadeti esimene suur prohvet Eelija selle
olukorraga tegelema. Kui tei on võimalus,
peaksite ronima Karmeli mäele. See on 12 miili pikk.
See ulatub mereni. Selle idapoolsel küljel maismapoolsel
küljel on mäetipus suur lõhe, mis on looduslik areen, kuhu
30 000 inimest saavad vaatama koguneda.
See on see koht, kus Eelija esitas Baali prohvetitele, kelled Iisebel
oli ametisse kutsunud, väljakutse. Seal on allikas, mis ei lähe kunagi
kuivaks, isegi mitte põua ajal. Seal ei olnud 3 ja pool
aastat vihma olnud. See allikas voolas ikkagi.
Minu sõber Lennart, kes suri mõned aastad tagasi jõulupühal,
90-aastasena. Või oli ta 99-aastane?
Tema oli seal palju aastaid politseinikuna Briti volitusega.
Tema hobi oli arheoloogia. Ta läks sellele areenile ja veetis
3 päeva käpuli edasi-tagasi liikudes, et näha, kas on midagi
Eelija altarist järele jäänud. Kas te mäletate seda lugu?
Kui Eelija ehitas altari ja laskis Baali prohvetitel oma altari
sinna kõrvale ehitada ja tule välja kutsuda.
See oli väga tark üleskutse, sest me teame nüüd, et Baali
altaritel oli all tunnel, preester roomas seal ja süütas tule.
Kui inimesed kisendasid Baali poole, siis...
Tuli süttis põlema. Siis ütles Eelija:
"Nüüd ehitage siia avatud kohta." Ta oli suurepärane.
Ta ütles:"Vaadake, te ehitasite selle, siis teie toote tule esile."
Eelija oli väga vapper mees. Ta ütles:"Nüüd ma ehitan
Isandale altari. Kui ma olen pannud puud ja ohvrianni,
soovitan teil täita ämbrid ja valada vee peale.
Siis me näeme, kes on jumal."
Tema vaprus viis ta preestrite pilkamiseni sellisel viisil, et
kui tema katse oleks ebaõnnestunud, oleks ta olnud kadunud.
Nad karjusid:"Baali jumal!" Ta ütles:"Karjuge natuke
valjemini. Võib-olla ta on puhkusel, võib-olla tualetis.
Karjuge natuke kõvemini." Ta tegelikult ütles seda.
Natuke viisakam inglise Piibel ütleb:"Võib-olla läks ta kõrvale."
Tegelikult on see eufemism tualetis käimisest.
Ta tegi nad naerualuseks. Kas te kujutate nende viha,
kui see ei toiminud! Siis kell 3 õhtul õhtuse
ohverdamise ajal ilmus Jumal välja.
Minu sõber Lennart otsis ringi roomates.
Ta leidis ühe väikese hanemuna suuruse kivi.
Ühel pool oli rohelise klaasi kiht.
Ta ei teadnud, mis see oli. Ta viis selle geoloogia
professori juurde Jeruusalemma Ülikoolis ja küsis:
"Kas te ütleksite, mis see on."
Professor ütles:"Sa pole leidnud seda Iisraelist."
Ta vastas. "Jah, ma leidsin Kas te ütleksite, mis see on?"
Professor palus kivi 3 päevaks endale.
"Ega te ei ole selle vastu, kui me sellest õhukese tüki
lõikame ja seda mikroskoobis vaatame?"
Hästi. Ta tuli 3 päeva pärast tagasi. Professor ütles:
"Te võite olla kohutavalt pettunud."
"Miks?" -"See on lihtsalt tavaline lubjakivi."
Lennart küsis: "Mis see roheline klaas sellel küljel on?
Ma ei suuda seda kraapida oma naise teemantsõrmusega."
Professor ütles: "Hästi, see on ka lubjakivi.
See on olnud kirjeldamatu kuumuse all.
Selliseid asju leitakse peale tuumapommi plahvatust."
Nüüd teadis Lennart, et ta oli saanud tüki Eelija altarist.
Ta kandis seda oma taskus kogu ülejäänud elu.
Sellel oli olnud Jumala tuli, mis seda oli sulatanud ja
kristalliseerinud. Kui ma ühe grupi sinna viisin,
leidsid nad neid rohkem ja otsisid 10 minutit. Äkki nad tõusid
ja tulid mu suunas. Küsisin:"Kas te leidsite midagi?"
"Ei, me ei ole ka otsinud." Ma küsisin:"Miks? Kas te streigite?"
Nad ütlesid:"Me ei taha, et meie pastor alustab palvet kummardus-
reliktiga. Seega ei leidnud me ühtegi."
See oli väljakutse. Siis kuulis sellest Iisebel.
Ta ähvardas teda ja Eelija põgenes elu eest.
On hämmastav, et üks naine võib kohutada Jumala prohvetit.
Ta põgenes Negebisse ja oli pikast jooksust nii kurnatud,
et jäi magama. Siis tuli ingel ja tegi talle süüa.
See on imetore! Kas teadsite, et inglid oskavad süüa teha?
Kui helde on Jumal! Selle asemel, et teda minema jooksmise pärast
tümitada, ütles ta:"Sa ei ole nii pikka aega söönud. Ma saadan
ingli sulle süüa tegema." See on ilus.
Peale teda tuli Eliisa. Mõni sõna Eliisa kohta.
Ta kündis, kui Eelija teda kutsus.
Eliisa ütles:"Ma tahan sinu vaimust topeltportsjonit."
See ei tähenda seda, et ma olen kaks korda nii suur prohvet
kui sina oled. See tähendab lihtsalt, et kui mehel oli 4 poega,
siis tema mõis jagati peale tema surma viieks ja
topeltportsjon läks vanimale pojale,
kellest siis sai pereäri pärija ja ta sai selle lisaraha
oma ülesannete täitmiseks. Seega, küsides Eelija vaimu
topeltportsjonit - ta palus olla tema pärija, et äri üle võtta.
Eelija ütles:"Kui sa näed mind minemas, võid sa olla minu pärija."
Eelija oli üks vähestest inimestest, kes ei surnud kunagi,
nagu Eenok. Eenok kõndis taevasse, kuid Eelija ratsutas.
Eelija sõitis vankriga taevasse ja tema mantel langes alla.
Eliisa võttis mantli üles ja ta jalutas Jordani jõe äärde.
Enne Jordani jõe ületamist, lõi Eliisa mantliga jõe pihta ja
jõgi läks kahte lehte. Eliisa ütles:"Vaatame, kas Jumal on
minuga!", lehvitas mantliga ja vesi läks kahte lehte.
Need 2 on nii erinevad ja ma tahan, et te paneksite tähele, et Eelija
oli võitleja, jutlustaja, mees, kes esitas inimestele väljakutseid.
Ellisa oli küllaltki erinev. Tema äratas surnuid üles.
Ühes väikeses külakeses lesknaise poja. Ta äratas Suunemis surnu üles.
Suunem on ainult poole miili kaugusel
väikesest külast nimega Nain.
Eliisa söötis 4000 inimest mõne leivapätsiga.
Kas sellega meenub midagi? Me võime näha, et Ristija Johannes
ja Jeesus, kes olid nõod, olid nagu Eelija ja Eliisa.
Nad kuulutasid neid kahte nõbu ette.
See on tähelepanuväärne lugu.
Te peaksite Eelijat ja Eliisat uurima.
Te võite näha, et Jumal saatis prohveti prohveti järel neid
inimesi hoiatama - Ahija, Jehu, Eelija, Miika, Eliisa ja Joona,
keda mainitakse Kuningate raamatus. Joonat peetakse müüdiks.
Miks on ta siis Kuningate raamatus? Siis tuleb Amos ja lõpuks Hoosea.
Milline mees oli küll Hoosea! Jumal käskis tal tänavale minna
ja endale prostituut leida ning temaga abielluda.
Siis pidi Hoosea temaga lapsed saama.
Jumal hoiatas teda, et naine armastab esimest last, kuid ei
armasta teist. "Kolmas laps ei ole isegi sinu oma."
Need 3 last ka sündisid. Siis läks prostituut tänavale tagasi.
Hoosea küsis: "Mida teha nende 3 lapsega?"
"Sina pead teda otsima ja ja ta tagasi ostma ja ta koju tagasi
tooma ja teda armastama." "Ja mis siis Isand?"
"Siis pead minema ja Iisraeli lastele rääkima, et mina tunnen sama."
Hoosea raamat on tohutult emotsionaalne.
See on Jumala viimane manitsus truudusetule naisele, kes
jookseb teiste jumalate järel. See on hämmastav manitsus.
Kui me siia vaatame, siis näeme, et siin ei olnud nii palju halbu
kuningaid. Siin on üks õudus - kuninganna Atalja.
Kas te teate, kes ta oli? Ta oli Iisebeli tütar.
Ta abiellus Juuda kuningaga lõunas. Ta oli väga armukade.
Ta tahtis saada esimeseks Iisraeli kuningannaks.
Seega, mida ta teha võis? Ta tappis süstemaatiliselt
kõik Taaveti kuningliku liini lapsed üksteise järel.
Selleks, et tema saaks kuningannaks.
Sellel ajal ülempreester nägi seda sündimas ja ta röövis
noorima poisi nimega Joas ja peitis ta ära.
Siis tuli välja, et Atalja oli surnud ja Joas
istus troonil. Siin võite näha kahte väga head kuningat -
Hiskija ja Joosija. Hiskija oli Jesaja kaasaegne ja temast
saab lugeda Jesaja raamatust. Hiskija oli jälle segu hest ja halvast.
Hiskija oli hea kuningas, ta tegi paljusid häid asju.
Tema kaevas tunneli, toomaks vee Jeruusalemma ja
tehes selle jälle vaenlase suhtes ohutuks.
Ta tegi ka palju muid häid asju. Siis oli ta kohutavalt haige.
2 meest tulid üle Araabia kõrbe väikesest linnast nimega Paabel,
et tuua kaarti "Saa terveks!" Paabeli kuningalt.
Nad tulid ja ütlesid:"Meie kuningas on sinu haigusest kuulnud ja
ta loodab, et sa saad peagi terveks."
Hiskija oli meelitatud sellest, et keegi nii kaugelt teadis
tema haigusest ja oli selle pärast mures.
Ta küsis:"Kas te soovite minu paleed vaadata?"
Ta näitas neile paleed ja küsis: "Kas te tahate ka templit näha?
Meie templis on aarded." Ta näitas neile kogu seda
kulda ja hõbedat seal templis.
Hiskija ütles: "Minge tagasi ja tänage kuningat "Saa terveks!"
kaardi eest." Jesaja tuli paleesse ja küsis:"Kes olid need mehed?"
"Nad olid külalised Paabelist ja tõid toreda sõnumi kuningalt,
kes loodab, et ma saan varsti terveks."
"Mida sa neile näitasid?" -Ma näitasin neile kogu oma
paleed ja näitasin ka templi kuld- ja hõbeaardeid.
"Babüloonlased tulevad ja võtavad ära kõik, mida neile näidati."
Seda ei juhtunud pikka aega, kuid lõpuks see juhtus.
Seega Hiskija oli segu heast ja halvast, kuid ta tegi mõningaid
väga häid asju. Teine kuningas, kes palju head tegi, oli kuningas,
kes 8-aastaselt troonile tuli. Joosija sündis samal ajal
kui Jeremija. Nad olid sõna otseses mõttes kaasaegsed.
Kui Joosija oli 8-aastane, oli ka Jeremija 8-aastane.
Sellest allikast ei kuule me sõnagi Jeremijast.
Joosija oli mures, et tempel näis olevat hooletusse jäetud ja tolmune
ning värv koorus. Ta korraldas templi puhastuse.
Templi puhastuse ajal avastasid nad vana kapi, ja kui nad
selle avasid, leidsid nad sellest 5. Moosese rullraamatu,
mida ei oldud aastaid loetud.
Nad tõid selle kuningas Joosijale, kes selle needusi lugedes ütles:
"Kas olete aru saanud, et me oleme teinud kõike,
mis toob needuse?" Ta ütles:"Me peame selle kiiresti korda seadma
ja korraldama rahvusliku reformatsiooni."
Nad hävitasid kõik ohvriküngaste kojad ja kõik ebajumalad.
Nad arvasid, et sellega nad löövad platsi puhtaks, kuid seda nad
ei teinud. Sa ei saa inimesi parlamendiseadusega heaks muuta.
Ei ole võimalik sundida inimesi nende südameid muutma.
Seadusega saab nende käitumist muuta, kuid ei ole võimalik muuta
nende südameid. Joosija tegi suure vea - ta otsustas
Egiptusele sõja kuulutada. Ta tapeti Megiddos.
Nad kaotasid selle hea kuninga. Kohe peale tema surma käis
rahvas alla, sest peale teda tuli halb kuningas.
Hüppan ühest halvimast kuningast üle. Hiskijale, ühele heale
kuningale järgnes Manasse, kes oli väga halb kuningas.
Manasse tegeles saatana kummardamisega.
Ta ohverdas isegi omaenda väikese poja saatanale
Hinnomi orus, millest hiljem sai Gehenna - kohutav koht.
Kõige hullem asi, mida Manasse tegi, oli see, et ta oli nii vihane
prohvet Jesaja kuulutuse peale, et ta laskis ta kinni siduda ja
puutüve õõnsusesse panna ja siis laskis kahel puusepal pika
saega see puu pooleks saagida. Nii suri Jesaja Manasse ajal.
Kas olete lugenud Heebrea 11, kus kirjutatakse:"Mõned saeti pooleks."
Nii see lihtsalt lõpule lähenes ja see oli üks väga kurb lugu.
Ma tõin välja lihtsalt mõned märkimisväärsemad asjad.
Jumal, olles Jumal, andis neile alati täieliku hoiatuse -
nad ei või sellisel viisil jätkata.
Ta teeb seda alati. Inimesed, kes arvavad, et nende üle teadmatuse
pärast kohut mõistetakse, eksivad.
Kogu Piibli põhimõte on: Jumal mõistab ainult selle
üle kohut, mida me teame, et on vale.
Inimesi, kes ei ole Jeesusest kuulnud, ei saadeta põrgusse.
Kuid kui nad on teadlikult valesti käitunud - igaüks
teab vahet hea ja kurja vahel.
Meil on südametunnistus. Et saada Jumala ees õigeks,
tuleb vaid öelda: "Jumal, ma olen
alati järginud oma südametunnistust.
Ma olen alati teinud seda, mida olen õigeks pidanud."
Kes võiks seda öelda? Selles ongi küsimus.
Vaatame prohveteid, kelle ta saatis.
Vaadake neid lõunas ja neid põhjas.
Semaja, Obadja, Joel, Jesaja, Miika, Nahum, Jeremia,
Sefanja, Habakuk ja lõpuks Taaniel. Neil kõigil oli sama sõnum -
nad kõik hoiatasid, kuid inimesed eelistasid valeprohveteid.
Me teame, kes on valeprohvetid - nad ütlevad:"Kõik saab hästi olema.
Olge rõõmsad, midagi hullu ei juhtu."
Valeprohvetitel on alati rahusõnum.
Rahu, rahu, kui tegelikult rahu ei ole.
"Nad tahavad minu rahva haavu viisakalt parandada," - Jeremia.
Valeprohvetid ei kuule Jumalalt.
Nad räägivad inimestele seda, mida inimesed kuulda tahavad.
Selle kiusatusega puutub iga jutlustaja kokku.
Ärge häirige inimesi, ärge rikkuge nende tuju, lohutage neid!
Rääkige neile seda, mida nad kuulda tahavad.
Valeprohvetid teevad seda. Tõelised prohvetid räägivad tõtt
ja maksavad hinna. Prohvetite kaudu tuli Jumala sõna enne
Tema tegusid. Hoiatused tulid enne katastroofi.
Seda sõnumit on korduvalt kirjutatud Kuningate raamatus.
Lõpetagem. Need asjad olid kirjutatud meie jaoks, et meie
võiksime õppida, mida Jumal meiega teeks, kui me sama teed
käime. Kogudus ei ole iseenesest turvaline paik.
Tänapäeval toimub 2 asja koguduses, mille üle siin
kohut mõisteti: esiteks sünkretism. See on ühe religiooni ühendamine
teisega. Kui Eelija esitas Iisraeli rahvale väljakutse, küsis ta:
"Kui kaua hoiate te kinni kahest arvamusest?"
Ma mõtlen selle all seda, kui keegi seisab mõeldes, millist
teed minna. See ei tähenda seda. See tähendab lonkamist.
Seisma jääma ja lonkama. See tähendab käimist, kus
üks jalg on Jahve ja teine jalg on Baal.
Kui kaua kavatsete te niimoodi käia - üks jalg ühes
religioonis ja teine teises? Praegu näme me koguduses
sünkretismi, usufestivale. Me näeme, et inimesed lähevad
Canterbury katedraali - budiste, hindusid ja moslemeid, kes sinna
puude pärast palvetama tulevad. Sellised asjad juhtuvad kristlikes
kirikutes sellepärast, et Edinburgi hertsog avaldab survet.
Tema õhutab religioone ühinema, et planeet Maa päästa.
Meil on prints Charles, kes tahab, et teda usu
kaitsjaks kutsutakse, kuid mitte konkreetse usu kaitsjaks.
Me oleme astunud alale, kus on saanud moeks öelda:
"Kõik religioonid viivad Jumala juurde."
See on sünkretism. Teiseks oleme me sisenemas paganlikesse
festivalidesse, viljakuse- festivalidesse ja jõuludesse
ning õnnistame kõike alates lemmikloomadest, lilledest
kuni kalaõngedeni. Selle kõigega tegeldakse.
Halloween - kui inimesed teevad kõrvitsatesse sisselõikeid, siis
nad kujundavad deemonite nägusid. Kui me ei ole ettevaatlikud, siis
ka kristlased lähevad selliste asjade õnge.
Jõulud on kõige ilmsem näide - see on täiesti paganlik festival.
See tuleb päevilt enne Kristust, kui põletati jõuluhalge.
Nad sõid ja jõid liiga palju, sest see oli kesktalve püha.
Kui esimene misjonär Inglismaale tuli, saatis ta sõna Rooma tagasi
ja ütles:"Ma ei saa neid sellest paganafestivalist eemale
kesktalvel." Paavst Gregorius ütles, et kui neid selle juurest
ära ei saa, siis las pidutsevad. "Tee sellest kristlik pidu."
Nii see sai alguse. Ma arvan, et me oleme Kristuse jõuludest välja
ajanud, mitte Teda sellesse tagasi saanud.
See on algselt paganlik ja kui see on seesmiselt paganlik,
siis see võtab üle. Nii see läheb.
Me näeme Kuningate raamatust liigse segunemisega kaasnevaid
ohte. Teiste religioonidega, eluviisidega ja teise moraaliga.
See juhtub. Jumal, kes on universumi kuningas, on
ka meie kohtunik.
Varem või hiljem me kaotame selle, mis meile on antud kui me ei muutu.
Selline on Kuningate raamatu õppetund.
See on sügavmõtteline õppetund.
Kui see nendega juhtus, võib see ka meiega juhtuda.
Nii annab Jumal tarkust, et mõista õppetunde, mida
ta üritab meile anda. Me võiksime õppida kergel
viisil teistelt õppides, selle asemel, et raskel viisil enda
vigadest õppida. Te võite kas õppida tarkust, sest seda antakse
edasi, või võite õppida seda kogemuste koolis mustades
ja sinistes värvides. 2 viisi tarkuse saamiseks.
Sellepärast tahtis Saalomon seda oma pojale edasi anda.
"Poeg, võta minust õppust! Ära õpi ise raskel viilsil!
Võta minust õppust!" Piibel suudab meid elutargaks teha.
Pääste ei tee meid kavalaks, vaid elutargaks.
Hoiduge neist kohutavatest vigadest, mida need inimesed
on teinud. Aamen.
Tõlge: Airi Vasar